ชั้น 5 ของโรงแรม Quip Bed&Breakfast ค่ะ เดินขึ้นบันไดมาเลย ร้านอยู่บนด่านฟ้า บรรยากาศดีมากๆ จะนั่งชิวบนโต้ะเตี้ยก็ได้ หรือจะนั่งบาร์ก็โอ ชอบตรงลานโต้ะเตี้ยค่ะ มีเก้าอี้หวายให้นั่งโยกและเปลตาข่ายเล็กๆยื่นออกไปในสระให้นั่งเล่นคล้ายๆที่ศรีพันวาเลย บรรยากาศดมาก สามารถมองเห็นตึกถนนและทิวทิศน์ 

แต่สำหรับอาหาร ราคานี่โหดใช่ย่อย เริ่มต้นที่ 150 บาท เมนูอาหารค่อนข้างน้อย เพราะเป็นบาร์เน้นขายเครื่องดื่ม ที่เห็นเด่นๆจะเน้นขายกุ้งมังกรค่ะ 

วันนี้ที่สั่งไปและรสชาติอร่อยขอแนะนำ: 
- ลาบทอด: ปั้นเป็นก้อนวางบนช้อนที่ปูด้วยผัก อร่อยมากก

- สะเต้ะกระทะร้อน: มีหมู ไก่ หรือ เนื้อให้เลือกทานค่ะ อร่อย มาเป็นกระทะร้อนเลย น้ำสะเต้ะเข้มข้น มีเผ็ดปลายๆ เสริฟพร้อมขนมปังและน้ำส้มสายชูแตงกวา 

- แพนเค้ก: อร่อยมากค่ะ ไม่เคยทานแพนเค้กที่ไหนอร่อยเท่าที่นี้มาก่อน เนื้อนุ่ม หอม หวาน มัน เสริฟพร้อมไอศครีมวนิลาและสารพัดผลไม้

ส่วนที่สั่งทานและรสชาติเฉยๆ:
- กุ้งมังกรซอสมะขาม (390฿) มา 1 ตัวขนาดกลางค่ะ แต่พอแกะออกมามีเนื้อแค่จิ้ดเดียว เราว่าเฉยๆนะ ซอสไม่ได้อร่อยเลิศ ออกจะแพงไปหน่อย แต่ก็กุ้งมังกรอ่ะเนอะ

- ผัดไทยกุ้งสด (150฿) เมนูนี้มีใต้เลือกระหว่างกุ้งธรรมดากับกุ้งมังกร เราขอแค่กุ้งธรรมดาก็พอ 555 รสชาติถือว่าเข้มข้นนะ แต่หนักเค็มไปหน่อยอ่ะ 

- ข้าวผัดปู Quip: โรยปูมาอย่างเยอะเลย แต่รสชาติเฉยๆนะ ก็ข้าวผัดทั่วไปค่ะ

ทั้งหมดหมดไป 1490 บาทค่ะ วันนี้ไปทานรอนานใช้ได้เลยแม้ว่าเราเป็นโต้ะเดียวในร้านก็ตาม เอาเป็นว่าถ้าใครอยากชิว ชอบบรรยากาศดีๆไว้ถ่ายรูปก็ขอแนะนำนะคะ แม้ว่าราคาอาหารจะสูงตามจำนวนชั้นที่ตั้งของร้าน ก็ถือซะว่าเป็นค่าบรรยากาศละกันเนอะ 555